РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/286-21

12. јули 2021. године

Б е о г р а д

**З А П И С Н И К**

**19. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 6. ЈУЛА 2021. ГОДИНЕ**

 Седница је почела у 9,30 часова.

Седницом је председавала Биљана Пантић Пиља, заменица председника Одбора.

 Седници су присуствовали чланови Одбора: Велибор Милојчић, Дејан Кесар,Небојша Павловић, Ненад Барош, Ђорђе Дабић, Јелена Жарић Ковачевић, Даниел Ђивановић, Тома Фила и Сања Јефић Бранковић.

Седници су присуствовали и: Братимир Васиљевић заменик члана Сање Лакић, Маријан Ристичевић заменик члана Ђорђа Комленског и Дубравка Краљ заменик члана Владана Заграђанина.

 Седници нису присуствовали чланови Одбора: Владимир Ђукановић, доц.др Михаило Јокић, др Александар Мартиновић, и Драган М. Марковић нити њихови заменици.

Седници је присуствовала: Зорана Делибашић, изборни члан Високог савета судства из реда судија.

 Заменица председника Одбора је ставила на гласање, a чланови и заменици чланова Одбора су **једногласно** утврдили следећи

 Д н е в н и р е д:

1. Разматрање Предлога одлуке о избору председника судова, који је поднео Високи савет судства (број 119-1015/21 од 09. јуна 2021. године).

**ПРВА ТАЧКА –** Разматрање Предлога одлуке о избору председника судова, који је поднео Високи савет судства (број 119-1015/21 од 09. јуна 2021. године).

 Зорана Делибашић је упознала присутне са изборним поступком у вези са избором председника судова који је спровео Високи савет судства и изразила уверење чланова изборне комисије да су за председнике судова изабрани квалитетни кандидати.

Заменица предедника Одбора је отворила расправу у вези са овом тачком дневног реда, па како се нико није јавио за реч, закључила је расправу и ставила на гласање предлог да Одбор констатује да је Високи савет судства поднео Предлог одлуке о избору председника судова као овлашћени предлагач у складу са чланом 71. став 1. Закона о судаијама и чланом 201. Пословника Народне скупштине Републике Србије, те да предложи Народној скупштини да прихвати Предлог одлуке о избору за председника Апелационог суда у Крагујевцу, Вишег суда у Панчеву и Привредног суда у Београу.

Чланови и заменици чланова Одбора су **једногласно** прихватили наведени предлог.

Заменица председника Одбора је предложила да за известиоца Одбора на седници Народне скупштине буде одређен Ђорђе Дабић, члан Одбора.

 Чланови и заменици чланова Одбора су **једногласно** прихватили наведени предлог.

Седница је завршена у 9,40 часова.

СЕКРЕТАР ПРЕДСЕДНИК

Сања Пецељ Владимир Ђукановић